Effomálverjar standa fyri málmansvenjingini Mikudagur, 31. mai 2017 14: 26 Effomálverjarnir hjá B36 standa fyri málmansvenjingunum, tá Adidas Pro Camp verður hildið í summar. Málmansvenjing verður fyri U13 og U15 málverjar á fótbóltsskúlanum, Adidas Pro Camp, sum B36 skipar fyri í 10-14 Juli Ikki kann sigast annað enn, at ungu málverjarnir, aftur í ár eru í góðum hondum. Tað vera teir tríggir, Tórður Thomsen, Jákup Højgaard og Rói Mørk, ið koma at standa fyri venjingunum av málverjunum. B36 málverjin, Tórður Thomsen, sum regluliga hevur verið partur av føroyska A-landsliðnum og hevur spælt yvir 200 dystir í Effo-deildini verður aftur partur av toyminum. Jákup Højgaard er uppvaksin í ungdómsdeildini hjá B36, og hevur í vaksnamannahøpi fingið sær royndir við bestu liðunum hjá Eb/Streymi, Skála og AB, umframt at hava leikt nakrar effodystir fyri B36. Rói Mørk er ein spennandi ungur málverji sum longu hevur fingið fyrstu minuttirnar fyri besta lið felagsins. Heilt fá pláss vera boðin út, so tað ræður um at kvika sær, um tú vilt vera millum hepnu málverjarnar. Tilmelding til Adidas Pro Camp 2017 fer fram her: